

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

 OPĆINSKO VIJEĆE

KLASA: 024-04/25-01/09

URBROJ: 2186-11-25-1

Vinica, 26. veljače 2025. godine

 Na temelju članka 35. i 391. Zakona o vlasništvu i drugim stvarnim pravima („Narodne novine“ 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 30. Statuta Općine Vinica („Službeni vjesnik Varaždinske županije“ 30/20, 09/21) te članka 4. Odluke o uvjetima, načinu i postupku gospodarenja nekretninama u vlasništvu Općine Vinica („Službeni vjesnik Varaždinske županije“ 7/10), Općinsko vijeće Općine Vinica donijelo je

**ODLUKU**

**o kupnji nekretnine**

**Članak 1.**

 Ovom se Odlukom utvrđuju način i uvjeti kupnje nekretnine čkbr. 220/48 oranica ledina k.o. Marčan, broj ZK uloška 693 površine 590 čhv.

Navedena nekretnina je u vlasništvu Blaženke Štromar, Vinica Breg 8, Vinica Breg, 42207 Vinica.

 Općina Vinica će kupiti navedenu nekretninu u svrhu uređenja sportskog centra.

**Članak 2.**

 Tržišna vrijednost nekretnine čkbr. 220/48 iznosi 14.000,00 €.

**Članak 3.**

 Na temelju ove Odluke, ovlašćuje se općinski načelnik Općine Vinica, da sklopi u ime Općine Vinica kao kupca, ugovor o kupoprodaji nekretnine iz članka 1. ove Odluke.

Sredstva za kupnju nekretnine osigurati će se u Proračunu Općine Vinica za 2025. godinu sljedećim rebalansom.

**Članak 4.**

 Sastavni dio ove Odluke je Procjembeni elaborat, broj predmeta ARS 03-8/2025, od 03.02.2025. godine izrađen od Arsing d.o.o., Fabijanska 23, 42000 Varaždin, od stalnog sudskog vještaka Aleksandra Samac, dipl. ing.građ.

**Članak 5.**

 Odluka stupa na snagu danom objave u „Službenom vjesniku Varaždinske županije“.

  PREDSJEDNIK

 Općinskog vijeća Općine Vinica

 Predrag Štromar